<<Գաղտնիք չէ, որ համալսարանի ուսանողը մեր երկրի կայուն զարգացման գրավականն է: Գիտակցելով այս կարևոր խնդիրը, մենք պետք է ամեն ինչ անենք` մայր բուհի ուսանողի` որպես երիտասարդության լավագույն հատվածի, բարոյահոգեբանական լիարժեք կերպարի ձևավորման համար` վճռականորեն փշրելով արժեհամակարգային այն կեղծ ու արհեստական մոդելները, որոնք ամենատարբեր աղբյուրներից մատուցվում են ժամանակակից երիտասարդությանը: Այս գերխնդրի լուծման ուղիներից եմ համարում ներհամալսարանական կյանքի աշխուժացումը, իրական արժեքների քարոզումը, առողջ ապրելակերպի և վարքային մոդելների սերմանումը, միմյանց նկատմամբ հոգատար վերաբերմունքը և այն միջոցառումների իրականացումը, որոնք կապ չունեն մասնագիտության հետ և բխում են համամարդկային արժեքներից ու մեր ազգային շահերից>>,- ասաց ռեկտոր Մանուշ Մինասյանը: